UNED Sénior A Coruña: Lourdes Pérez Freire, alumna sénior a Coruña, reflexiona en torno a la explotación sexual de mujeres y niñas\nLourdes Pérez Freire, alumna sénior a Coruña, reflexiona en torno a la explotación sexual de mujeres y niñas\nHoy, 23 de septiembre, se celebra el Día Internacional contra la Explotación Sexual y el Tráfico de Mujeres, Niñas y Niños. Por este motivo, y desde la participación activa de todos los alumnos séniores de la UNED A Coruña en temas sociales y humanos, se ha querido constancia de su sentir a través del siguiente escrito.\nAutora: Lourdes Pérez Freire\n"En Dhaka, Bangladesh, no 1.999, instaurouse o Día Internacional contra a Explotación Sexual e o tráfico de mulleres, adolescentes e nenas.\nA explotación sexual é un gran negocio para as mafias que captan, secuestran, violan e obrigan a prostituírse a milleiros de mulleres e adolescentes cada día no mundo. É un negocio próspero, non só para as mafias e proxenetas, senón tamén para os estados.\nA nivel mundial, as mulleres son as principais vítimas da trata de persoas co fin de explotación sexual. É este o maior negocio, despois do tráfico de armas. Coma sempre, é o resultado da inxustiza, da explotación dos seres humanos por outros máis poderosos. E as mulleres e nenas son os seres máis vulnerables a ser captadas, pola situación de pobreza e miseria extrema na que viven moitos millóns delas no mundo. Tamén polos desprazamentos provocados polas guerras e conflitos armados, que os poderosos provocan, en defensa dos seus intereses. Por outra banda, as políticas represoras da Unión Europea, en materia de inmigración e asilo, como se está vendo nestes días, provocan o aumento das mafias.\nA educación sexista e a cultura do consumo do sexo pagado (recordemos o típico comentario: “é o oficio máis vello do mundo”), aumenta, cada día, baixo a permisividade dos gobernos, e a complicidade da sociedade. Calquera de nós saímos a rúa para manifestarnos en contra de calquera inxustiza que vivamos. En porén, pasamos, tranquilamente, por diante dun prostíbulo, sen inmutarnos, sabendo que, neses lugares, estase atentando contra a dignidade das mulleres.\nÉ difícil mirar para outro lado sabendo que, só no estado español, hai miles de prazas en hoteis, pisos, locais, rúas, prazas, polígonos industriais, etc., dedicados á prostitución. Esta é a realidade de miles de mulleres explotadas, escravas sexuais, sen ningún dereito, ás que se lles arrebatou unha vida que xamais recuperarán.\nA maioría das vítimas son estranxeiras (aínda que, coa crise, aumentou moito o número de españolas), en situación irregular, que, aparte do terror que senten aos proxenetas e empresarios, elles moi difícil denunciar, porque, automaticamente, son expulsadas do país por ilegais. Por outra banda, o goberno retirou a cobertura sanitaria ás persoas sen permiso de residencia, e estas mulleres padecen graves problemas sanitarios, que requiren tratamentos, que a sanidade pública non lles proporciona.\nPero, toda esta inxusta e penosa situación que viven estas mulleres non evita que eses homes, os clientes, os verdadeiros responsables de que exista a prostitución (coa conivencia de empresarios do sexo e gobernos de turno), asuman que están contribuíndo a que existan escravas do século XXI.\nÉ vergonzoso que, aquí, en Galicia, non hai moito tempo, algún prostíbulo subvencionaba a un equipo de fútbol. E algún outro saía anunciado no programa dunha comisión de festas.\nDesgraciadamente, as únicas políticas que se están levando a cabo contra a explotación sexual é sancionar ás mulleres, co fin de “limpar as rúas”.\nÉ moi importante unha educación afectivo-sexual baseada no respecto e na igualdade, non na represión. E a Igrexa ten moito que ver neste tema. Só se preocupa de ditar normas de conduta represoras, que non conducen a un desenvolvemento san e integral da persoa. E maniféstase contra calquera lei que favoreza a liberdade das mulleres. En porén, non denuncia a existencia de prostíbulos nin de prácticas que atentan contra a dignidade delas.\nFinalmente, desde a UNED Sénior da Coruña, en Xestoso, manifestámonos en contra de calquera forma de explotación de mulleres e menores. E esiximos ao goberno a protección e reinserción das vítimas, así como a persecución de proxenetas, empresarios e clientes. Que non miren para outro lado. Que elaboren leis xustas e que as fagan cumprir."\nPublicado por Centro Asociado UNED A Coruña en 11:39 a. m.\nEtiquetas: Escritos, reflexiones, UNED Sénior A Coruña


Unha sentenza ratifica a legalidade das cámaras de tráfico de Ribeira | Canal Rías Baixas\nRIBEIRA > O Xulgado do Contencioso-administrativo desestimou o recurso do ‘Movemento polos Dereitos Civís’ contra as cámaras de vixilancia de Ribeira.\nSegundo se desprende da sentenza queda sobradamente acreditado que a finalidade única das videocámaras instaladas no casco urbano de Ribeira non é outro que o control, a regulación e a disciplina do tráfico, sendo competencia municipal a autorización da dita instalación.\nFin da polémica\nO concelleiro de Tráfico, Francisco Sieira, confía en que a partir de agora e grazas a esta sentenza, na que se recoñece que os aparatos tan só se empregan para control-lo tráfico, se acabe dunha vez por todas coa polémica xurdida a raíz da presentación da demanda. Segundo el demostrouse que as cámaras non atentaban contra a privacidade das persoas, como este colectivo aseguraba, e que non están enfocadas cara os edificios, senón unicamente ás vías de acceso rodado.\nFrancisco Sieira sinalou ademais que as videocámaras constitúen unha ferramenta moi importante para o traballo diario dos axentes da policía Local, xa que é posible comprobar en que lugares se están producindo problemas de tráfico e acudir rapidamente para atallalos, resultando tamén de gran axuda para o esclarecemento dalgún accidente.\nArtigo anterior12 familias desaloxadas por un incendio en Vilanova\nSeguinte artigoOs viños Rías Baixas incrementan a súa presenza en Madrid\nBoiro dinamiza o casco urbano cunha zona deportiva e de lecer\nO PP descólgase da moción presentada por CxO sobre o peche...\nRuiz Rivas: “O parque natural será o motor económico dos veciños”


(15/10/2011)THE NAKED HEROES + SRASRSRA. CACHÁN CLUBE(COMPOSTELA) | RockIsomE\nPublicado: 20/10/2011 en Crónicas ao vivo\nA semana pasada por mor duns problemas que non veñen ao caso, non puiden asistir ao concerto de Guadalupe Plata + Dixie Town, pero a cambio xurdeu a posibilidade de acudir a un bolo que nin tan sequera sabía que ía celebrarse: The Naked Heroes dende Brooklyn(NY) e os galegos Srasrsra no Cachán Clube de Compostela.\nCoñecín a The Naked Heroes grazas a un colega que mercou na rede o seu primeiro traballo discográfico(“99 diamond”), un picture disc que incluía tamén a xeito de agasallo, unha camiseta da banda, e que presentaba a este dúo(parella, Merika Lee a batería e George Michael Jackson a guitarra, harmónica e voces) facendo un rock duro setentero, garaxero e con forte influenza blues. Temas sinxelos, feitos para berrar co puño en alto nos seus concertos.\nAvisei ao meu colega da presenza dos americanos en Santiago, e alá fomos os dous a recibir o noso bautismo no Cachán Clube, garito pequeno, pero con bó sonido, inmellorable ambiente, e onde podes escoitar a mellor música rock(nunca fora, pero dende agora sempre que poida alí estarei).\nChegamos un pouco tarde, despois de dar máis voltas cunha noria para aparcar, e cando entramos xa estaban arriba os Srasrsra. Por sorte aínda non tocaran o seu megahit “Comebolsas”, rocanroll punkoso sen contemplacións . Temas cortos e directos que incitan a un baile epiléptico e descontrolado.\nComa anécdota comentar que os Naked Heroes estaban xunto ao seu posto de merchandising na parte intermedia da sala durante o bolo de Srasrsra, entre a barra e o escenario, e cando viron ao meu colega coa súa camiseta alucinaron(levaba a que viña co picture disc da banda), fomos falar canda eles e mercamóslle o seu último traballo vinílico “Demon the whiskey down”(que sae a venda o día 25 de outubro, e que inclue un comic e o cd, todo por 15 €). Meu colega aproveitou, e inmortalizouse nunha antolóxica foto con eles(podedes vela aquí o carón). O vinilo por certo, ten unha portada digna de calquera grupo dos 70, e que de tan hortera que é, mola a ostia. Tras ela, agocháse un traballo máis pegadizo, máis blusero e garaxero que o primeiro, onde tanto poden soar coma os Cramps, coma a pantanoso blues ou a pegañento e rítmico hard-rock 70’s.\nSubiu ao dúo o pequeno escenario e abriron as hostilidades co que é o primeiro single do novo disco, “Ugly girls”(podedes ver o videoclip máis abaixo). O son perfecto e moi potente, George Michael é un guitarrista instintivo, que toca con moito feeling, cunha boa e potente voz que sabe modular ao gusto; por riba, é todo un showman, o tipo non para un intre de moverse, guedellas arriba e abaixo, a dereita e a esquerda, e incitando ao público a participar nalgúns dos pegadizos retrousos dos temas. O set consistiu en temas do primeiro disco(99 diamond,Foxy moxy, ….) mesturados con algúns do seu novo traballo( a ultrapegadizaTake a knee, Bad dog…). Merika Lee estivo tribal e salvaxe á batería, facendo ocasionais coros e animando a xente incluso a quitarse a camiseta, ao tempo que eles daban exemplo. As chamadas ao baile e a diversión foron continuas, a xente respondía, e pronto aquelo era unha sauna, coa xente bailando e suando na mesma proporción. Antolóxico coma George nalgúns temas tocaba a harmónica ao tempo que seguía facendo guitarra rítmica. No ultimo tema antes dos bises, Merika Lee colle o timbal base e colocase no medio do público mentres xira arredor do timbal tocando en plan tribal. Ao tempo, George pégalle a guitarra, á harmónica, berra…etc, o público está en éxtase.\nO remate, coma bises, absolutamente brutal, con “New kind of a kick” tremenda versión dos Cramps coa que literalmente case me volvín tolo(adoro a The Cramps!!!), e “T.N.T.” de AC/DC. Recomendadísimos, sobretodo ao vivo.\nMáis info e a posibilidade de descargar o seu disco en: http://www.thenakedheroes.com/\nMáis info de Srasrsra en: http://www.myspace.com/srasrsra\nP.D.: E non, non penso nomear nin lembrar a The White Stripes, banda que salvando algún tema, nunca me dixo nada.


Farnham's Freehold, Starship Troopers, Stranger in a Strange Land, Have Space Suit—Will Travel, Double Star e The Puppet Masters\nPrometheus Award - Hall of Fame, Inkpot Award, Damon Knight Memorial Grand Master Award, Premio Hugo á mellor novela, Premio Hugo á mellor novela, Premio Hugo á mellor novela, Premio Hugo á mellor novela, Prometheus Award - Hall of Fame, Prometheus Award - Hall of Fame, Prometheus Award - Hall of Fame, Prometheus Award - Hall of Fame, Prometheus Award - Hall of Fame, Science Fiction and Fantasy Hall of Fame, Retro Hugo Award, Retro Hugo Award, Retro Hugo Award, Retro Hugo Award e Retro Hugo Award\nEn 1965 os Heinlein voltan a California, esta vez a Santa Cruz. En 1967 gaña de novo o Hugo por A lúa é unha cruel amante (The Moon Is A Harsh Mistress). En 1970 unha peritonite case acaba coa súa vida, pero recupérase e en 1973 publica Tempo para amar (Time Enough For Love). Durante os anos seguintes Heinlein interrompe a súa produción de ficción, ata que en 1980 publica O número da besta (The Number of The Beast). Seguirana outras catro novelas ata que o 8 de maio de 1988 falece apaciblemente mentres dorme. As súas cinzas foron esparexidas sobre o Oceáno Pacífico, e as de Virxinia seguírono cando morreu en 2003.\nGañou catro premios Hugo por Estrela dobre (1956), Tropas do espazo (1960), Forasteiro en terra estraña (1962) e A lúa é unha cruel amante (1967). Foi elixido en 1974 Gran Mestre pola Asociación de escritores de ficción científica e fantasía dos Estados Unidos (SFWA), converténdose así no primeiro galardoado con esta distinción.\nTraído desde «https://gl.wikipedia.org/w/index.php?title=Robert_A._Heinlein&oldid=5500523»\nA última edición desta páxina foi o 25 de xuño de 2020 ás 07:26.


Os premios SERenidade chegan á súa sexta edición | Radio Galicia | Cadena SER\n21 de enero de 2021 Actualizado a las 04:05 CET\nOs premios SERenidade chegan á súa sexta edición\nO Museo do Pobo Galego, o grupo Breogán de investigación, o centro integrado de FP Lamas de Abade, o Foro Galego da Inmigración, os premios galegos da música Martín Códax e o Santiago Fútsal son os galardonados nesta edición\n16/11/2017 - 20:54 h. CET\nOs premios SERenidade chegan á súa sexta edición. Radio Galicia-Cadena SER, a emisora decana de Galicia, recoñece o papel e a contribución á sociedade de personalidades e institucións vinculadas a Galicia. Os galardóns entregaránse nunha gala que terá lugar o próximo 30 de novembro no Auditorio de Galicia.\nO Museo do Pobo Galego recibe o premio porque "garda a memoria de Galicia, porque ó longo dos seus 40 anos de historia conseguiu mantela viva, un percorrido polo museo permite coñecer o máis destacado da nosa cultura, do noso pasado vinculado ó mar e a terra". O xurado destaca ademais ó Museo do Pobo Galego como a cabecera espiritual e simbólica da rede de museos antropolóxicos de Galicia.\nRadio Galicia tamén recoñece ó Grupo Breogán de Investigación, unha iniciativa que comenza a funcionar no 2010 para "dar resposta á necesidade de aunar esforzos na investigación sobre o cancro de mama". Un dos últimos éxitos do consorcio Breogan é a identificación xunto con equipos de investigación de todo o mundo de 72 marcadores xenéticos que contribúen ao risco de desenvolver cancro de mama.\nO Centro integrado de Formación Profesional Compostela, situado en Lamas de Abade, "polas súas aulas, pasaron ó longo de 50 anos, alumnos e alumnas de moitos puntos do estado español xa que é un dos centros con máis sona entre os estudantes de hostelería". Ten na súa traxectoria numerosos alumnos condecorados e cun éxito profesional e empresarial que son o testimonio dun traballo constante e riguroso na formación profesional.\nOs premios SERenidade tamén recoñecen a labor solidaria do Foro Galego da Inmigración. Nun mundo cada vez mais individualista é necesario recoñecer a labor de asociacións e persoas a título individual que se preocupan polos outros, por eso poñemos o foco sobre unha organización que a cambio de nada, loita polos dereitos dos máis desprotexidos. O xurado destaca "o seu obxectivo é lograr que no mundo a migración sexa respectada como un Dereito Humano, así como acabar coa discriminación, o racismo e a xenofobia".\nNo ámbito deportivo, recibe o premio o Santiago Futsal. O clube cumple quince temporadas na Primeira división do fútbol sala. Nestes anos acumúlanse os premios, logrou gañar unha copa de España, unha recopa de Europa, unha supercopa de España e cinco copas Xunta entre outros. Nos últimos anos ven prestando unha atención especial a canteira e sobre todo ano tras ano consigue a admiración e o apoio da afición.\nE os Premios Galegos da Música Martín Códax reciben o premio SERenidade por demostrar que "a unión entre o mundo empresarial e a cultura normalmente da bos resultados". A iniciativa de Músicos ao Vivo de apoiar e promocionar ós músicos galegos, co patrocinio das bodegas Martín Códax, ven facendo emerxer a moitos rapaces novos, con talento que atopan así unha plataforma para dar a coñecer a sua música.\nFOTOGALERÍAFotogaleria de la gala de los premios SERenidade 2017\nLa Xunta cierra la hostelería y suspende actividades no esenciales en Viveiro, Arteixo y Xinzo\nGalicia adelanta el cierre de la hostelería, limita a 4 las reuniones y 'cierra' sus municipios (con matices)


Sanidade observa unha "situación de estabilidade" cunha "pequena tendencia á alza" | Noticias de Galicia | CRTVG\nPublicado o 24/04/2021 21:45\nO conselleiro de Sanidade di que observa con "preocupación" a evolución da pandemia nos últimos días. Con todo, asegura que a pesar "dunha pequena tendencia á alza" no número de contaxios a situación mantense estable.\n"Levamos varias semanas nunha zona estable, nunha meseta, nas primeiras semanas era unha meseta con tendencia decrecente ata os 77 casos a 14 días ou 35 a 7 e levamos unha semanas que esta tendencia á baixa tirou un pouco cara arriba."\nDi o conselleiro que a incidencia acumulada anda en Galicia en 90 casos por cada 100 mil habitantes a catorce días e nos 45 a sete días.\n"A tendencia é boa porque a incidencia a 14 non é o dobre que a incidencia a 7 días e polo tanto confírmanos esa estabilidade."\nEn canto á campaña de vacinación, García Comesaña móstrase satisfeito do ritmo acadado.\n"Estamos rematando de 70 a 79 e tamén ese grupo de 60 a 65 que ía en paralelo coa vacina de AstraZeneca agora temos que tomar decisións cos pasos que se van dar".\nUns pasos nos que Galicia vai priorizar a vacinación do grupo de 65 a 69 anos, pero antes, xa na vindeira semana, comezarán a recibir a segunda dose os vacinados de entre 70 e 79 anos.\n"Para a vindeira semana temos moitas segundas doses de 70 a 79 anos. Vainos coincidir con tres semanas despois de Semana Santa, que foi cando chegou a primeira semana de 105.000 vacinas de Pfizer. Seguimos co ritmo previsto, alto por suposto e poñendo todas as vacinas que temos e que nos chegan."


Tras analizar as imaxes, a Cemma asegura "prácticamente ao 100%" que o exemplar detectado é unha "Balaenoptera musculus".\n13 setembro 2.017\nCon todo, e a pesar da debida cautela, dado o pouco usual deste feito, sostén que “a coloracióncoincide coa da balea azul e a crista dorsal tamén, o que está claro é que non se trata dun rorcual común”. Amais, tal e como destaca o responsable da Cemma, investigadores que traballan con baleas azuis en Chile ou nas Azores e que viron o vídeo desta fin de semana confirmaron igualmente estas semellanzas. Non en tanto, existe a posibilidade, segundo López, de que sexa un híbrido entre balea azul e común, aínda que a maioría das evidencias apunta á primeira posibilidade. Amais, só unha análise xenética podería confirmar, sen ningún tipo de dúbida, a especie do animal.


Camariñas Directo: Un erro humano na centralita de Blogger deixou inoperativos a miles de usuarios de blogs en Google\nUn erro humano na centralita de Blogger deixou inoperativos a miles de usuarios de blogs en Google\nAntes de nada pedir disculpas polas molestias que poidera ocasionar o fallo que na centralita se producíu durante estas horas, nin deixaba comentar nin deixou publicar nada durante máis dun día. Aparte, como poidéstedes comprobar, as últimas entradas publicadas desapareceron sin deixar rastro e nestos momentos estase traballando para volver aplicar estas e outras novas. Esta redacción era comunicada cada 2 horas e mediante textos en inglés (o cal se agradece) que este blog entre os cales se atopaban tamén un número importante de usuarios da parte Leste e Oeste de Estados Unidos no mesmo intre, tiña problemas internos por un erro humano que se producira na centralita, nestos momentos parece que están resoltos. Google, onde se aloxa Camariñas Directo, non caben dúbidas de que é do melloriño que se pode atopar nestes formatos Blogger pola rede adiante pero un xa sopesou a que se debería dito corte temporal e tratando cun experto na materia existen varias posiblidades e solucións futuras...\nSi esto non se recuperara ou non soportara ós modestos picos de tráfico que sofre esporádicamente, entre outras, poderíanse alonxar os contidos e a liña seguida estes meses nunha web de coste medio anque iso xa son temas delicados, facer contas, publicidade, moitos números e o máis importante, nivel de compromiso si se adquiren ditos servizos .com ou .es, nos cales un vese moi limitado dada a profesión do redactor e aínda que a xente comprenda todas estas cuestións, non se sentiría este que escribe 100% comprometido ante a vosa fidelidade. A verdade que o que pasou onte e parte de hoxe foi un pequeno susto, simplemente o de pensar que todo este pouco traballo feito se fora ao traste, esperemos que non volva suceder, si sucedera, como ben se dixo na Carta Presentación, as solucións pasarían por facer nova construcción ou desguazar o barco. Por esta última non pasa nin a máis mínima intención, agora si, haber o que resiste e soporta o modesto servidor actual (aloxado na maior plataforma do mundo). Disculpade polas molestias...\nPublicado por Camariñas Directo ás 21:11\nAnónimo 13 de mayo de 2011, 23:10\nMikel chamalle modesta ou como queiras pero eu o primeiro que fago o encender o ordenador e mirar os tres diarios.Oxala perdure eterno e non te preocupes por estar mas ou menos actualizada,e un pracer entrar aqui.\nmagia 15 de mayo de 2011, 21:28\na min xa me faltaba aljo,estuben intentando todo o dia.ahora xa sei que si pasa aljo ahi estaras para amañalo.grasiñas mikel por sejir navejando a tua tripulasion sejirache por os mares que ti vas.\nAnónimo 15 de mayo de 2011, 23:24\nFai anos que che sijo e metense en falta os teus poemas e criticas realistas. Podes levar 1 ou 2 webs,como fas non sei,publisidad basta que a pidas,xa che diren quen son pa non aver rensillas,cuidate e sije asi artista\nO deseñador e director de Galicia Fashion Week "Jose Matteos" estará hoxe na Mostra do Encaixe


ite Santiago - Inspección Técnica de Edificios\nTodos os edificios de máis de 40 anos de antigüidade deberán someterse a esta inspección, que ten como obxectivo que os "propietarios se preocupen polo mantemento axeitado dos edificios e fomentar un labor de prevención para evitar un maior deterioro no futuro", indicou a concelleira. Na ITE avaliaranse aspectos como o estado da estrutura e da cimentación; ao estado das fachadas interiores, exteriores, medianeiras e outros parámetros; o estado de conservación de teitos e azoteas; o estado das redes xerais de fontanería, saneamento e protección fronte ao lume, ou o estado xeral dos elementos comúns.\nCada seis meses publicarase un listado cos edificios obrigados a pasar a inspección , segundo o seguinte calendario:\n- Edificios anteriores a 1930, ata o 31 de decembro de 2012.\n- Edificios entre 1930 e 1945, ata o 1 de xullo de 2013.\n- Edificios entre 1946 e 1952, ata o 31 de decembro de 2013.\n- Edificios entre 1953 e 1958, ata o 1 de xullo de 2014.\n- Edificios entre 1959 e 1964, ata o 31 de decembro de 2014.\n- Edificios entre 1965 e 1967, ata o 1 de xullo de 2015.\n- Edificios entre 1968 e 1972, ata o 31 de decembro de 2015.\nAs inspeccións serán realizadas por técnicos externos (arquitectos e aparelladores), elixidos polas comunidades de veciños libremente. Non obstante, o Concello establecerá convenios cos colexios profesionais con fin de establecer unhas listas de profesionais aos que estas comunidades poidan acudir. Ademais, fixaranse uns prezos máximos para as ITE segundo o tipo de edificio a inspeccionar.\nDe acordo co listado e prazos establecidos, as comunidades afectadas deberán encargar a ITE. Realizada esta polo técnico externo e se resulta favorable, o inmoble rexistrarase no rexistro de edificios suxeitos a ITE. Esta inspección deberá realizarse cada 10 anos.\nSe a ITE é desfavorable, deberase pedir licenza para a realización das obras pertinentes, para o cal se disporá de tres meses dende a presentación da ITE. Unha vez realizadas as obras, o edificio será inscrito no devandito rexistro. Co fin de que as comunidades de propietarios poidan afrontar os gastos destas obras, o Concello está a traballar co Consorcio de Santiago na apertura dunha liña de axudas.\nSe a comunidade non presenta a ITE nas datas establecidas, requiriráselle para que o faga no prazo dun mes. De non facela tampouco, o Concello encargara esta inspección de modo subsidiario, cargando os gastos á comunidade.\nOrdenanza reguladora da ITE\nAudio María Pardo 1\nAudio María Pardo 2\nRehabilitación y ciudad histórica.


O ciclo de xornadas Malas Linguas: activando falantes do século XXI continúa este ano con dúas citas en liña, de dúas horas de duración (das 17.00 ás 19.00 h) e de aceso libre para calquera persoa interesada. As xornadas Malas Linguas están organizadas pola Sección de Normalización Lingüística da Deputación Provincial de Coruña.\nA actividade formativa e de reflexión complétase cunha sesión de traballo interna dirixida exclusivamente á rede de técnicos/as de normalización lingüística dos concellos da provincia, que terá lugar o 17 de novembro entre as 10.00 e as 11.30 h.\nPROGRAMA DAS XORNADAS ABERTAS\nDía 10 de novembro: Boas prácticas para as linguas minorizadas do estado\n- 17.00 h: benvida de María Muíño, delegada de Normalización Lingüística da Deputación da Coruña\n- 15.15-18.30 h: mesa redonda con:\n> Paula Kasares, Universidade Pública de Navarra\n> Isaac Lourido, Universidade da Coruña\n> Xian Naia, investigador\n- 19.00 h: remate\nDía 12 de novembro: Revitalización lingüística en linguas ameazadas\n- 17.00 h: benvida\n> Mònica Barrieras, Universidade de Barcelona e membro do Grup d´Estudi de Llengües Amenaçades (GELA)\n> Itziar Idiazabal, Universidade do País Vasco\nAs sesións abertas poderanse seguir libremente a través de YouTube ou participar por medio de Zoom, para o que é necesario inscribirse aquí. Para a sesión de traballo interna do día 17 tamén cómpre inscrición na mesma ligazón.\nMáis información no web da Deputación da Coruña


A Rede de FP Dual espállase entre empresas e alumn@s coa axuda dos ADL - Costa Da Morte - Que pasa na costa\nEste xoves tivo lugar unha reunión no IES Fernando Blanco entre o responsable de dinamización de FP Dual na Costa da Morte e os técnicos municipais. Unha xuntanza na que Ricardo Lema deu coñecer a Rede galega de dinamización da FP dual (REGADual) ós técnicos municipais das áreas de promoción económica e emprego da zona (Concellos de Cee, Corcubión, Fisterra, Muxía, Camariñas, Vimianzo, Zas, Dumbría, Mazaricos, Carnota, Muros e Outes) para tratar sinerxías de colaboración.\nFundamental se presenta a colaboración entre administracións tanto na difusión da FP Dual nas empresas e mesmo nos posibles alumnos, para poder implantar novos ciclos de FP Dual e manter os ciclos ordinarios.\nA Rede traballará no maior achegamento entre a Formación Profesional e as empresas, de xeito que se atendan as necesidades de persoal cualificado dos diferentes sectores produtivos e se favoreza a mellora da competitividade e o desenvolvemento do noso tecido produtivo, e a Industria 4.0. As funcións do responsable de dinamización de FP dual son as seguintes:\nFacer prospección de empresas. Percorrer o tecido empresarial do ámbito de actuación do centro para explicar e difundir a FP dual e determinar as necesidades das prazas de FP dual nos distintos sectores produtivos.\nAtender as necesidades das empresas, dando a coñecer os perfís profesionais axeitados en cada caso e fomentando o achegamento das empresas aos centros educativos.\nAtender as necesidades dos titores e as titoras dos centros de traballo e dos centros educativos no desenvolvemento das súas funcións.\nDivulgar a FP dual entre o alumnado doutros niveis educativos, para o que contarán coa colaboración dos centros nos que se impartan estas ensinanzas, co fin de favorecer a orientación vocacional e profesional.\nAsesorar a todos os actores participantes nos proxectos de FP dual de cara á realización dunha xestión de calidade.\nFormar e informar eses actores e realizar outras actuacións relacionadas coa FP dual.


Cambio de tendencia demográfica en Galicia: gaña poboación por primeira vez en dez anos\nRecupera a cifra de 2,7 millóns de empadroados a 1 de xaneiro tras gañar 770 no 2019 e ser a comunidade con maior incremento de poboación estranxeira\nPrimeira boa noticia para a demografía galega: a comunidade logrou sumar habitantes no último ano, segundo os datos que acaba de avanzar o Instituto Nacional de Estatística (INE), con cifras do padrón a 1 de xaneiro deste 2020. A esa data había anotados na comunidade 2.700.269 veciños. É unha cifra moi baixa, si, pero supón que durante o 2019 gañáronse en total 770 habitantes, ata recuperar de novo esa barreira psicolóxica dos 2,7 millóns. É unha subida apenas perpectible, pero subida á fin e ao cabo.\nE sucede ademais que esa tendencia positiva, a dunha ganancia neta de veciños, prodúcese por primeira vez desde o ano 2010. A partir de entón iniciar un bajón que se logrou corrixir lixeiramente cos últimos datos. Galicia abandona así, ademais, o grupo de comunidades que nos últimos anos están empeorando o seu balance demográfico; a 1 de xaneiro, seguían nesa tendencia negativa Asturias, Castela e León e Estremadura.\nNesa mellora ten moito que ver a chegada de poboación desde o exterior. Galicia é, de feito, o territorio no que máis se incrementou a chegada de estranxeiros, ata un 11 % de mellora, dous puntos máis que a seguinte comunidade (o País Vasco). E niso ten moito que ver a política de captación de emigrantes galegos por parte da Xunta. Ese incremento desde fóra compensa o gran problema interno que mantén o noroeste: máis falecementos que nacementos.


» Política » O PSDEG-PSOE de Mondoñedo demanda que se arranxen os bancos da alameda, e pregunta pola recollida de plásticos agrariosCronica3.com A Mariña - costa de Lugo - información da Mariña lucense\nO PSDEG-PSOE de Mondoñedo demanda que se arranxen os bancos da alameda, e pregunta pola recollida de plásticos agrarios\nMondoñedo, 3 de xaneiro de 2017. O Grupo Municipal Socialista de Mondoñedo demandou na última sesión plenaria de decembro, o arranxo dos bancos da Alameda dos Remedios, xa que tralas festas non quedaron correctamente instalados , e mesmo poderían resultar un perigo para os usuarios. Ademais demandou que se adecenten as instalacións da Oficina de Turismo.\nA voceira do Partido Socialista, Esperanza González, interpelou á rexedora na última sesión plenaria sobre a recollida de plásticos agrarios no Concello. “Fixemos esta pregunta ante a demanda dos veciños que reclaman unha solución a este asunto, e tralo compromiso do goberno local de construír uns puntos limpos para a súa recollida en diversas parroquias”. No Pleno, o Concello avanzou que está traballando nun novo sistema de recollida que realizará unha empresa privada que supostamente irá casa a casa a buscar os residuos; e, ao parecer non terá ningún custe, nin para o Concello, nin para os usuarios.\nO Grupo Socialista tamén preguntou na mesma sesión plenaria pola reposición de colectores de lixo deteriorados, xa que o Concello acaba de recibir da Mancomunidade de Municipios da Mariña unha remesa de colectores novos.\nDoutra banda dende o Grupo Socialista quixemos coñecer a data de inicio das obras do Plan Urbe que se aprobaron no mes de xuño. E segundo avanzaron será aprobada no mes de xaneiro por parte da Xunta.\nNoutro punto da Orde do dia, sobre a cesión dun inmoble por parte do Instituto Galego de Vivenda e Solo (IGVS) ao Concello de Mondoñedo situado no Matadoiro, Esperanza González explica que o PSOE posicionouse en contra “xa que entendemos que é a propia Xunta quen debe rehabilitar este edificio que é da súa propiedade dende fai mais de 8 anos”. Advirte que é a propia Xunta a que debe facerse cargo del, e non o Concello, que xa conta no seu patrimonio cun importante numero de inmobles dos que ten que facerse cargo xunto con todos os seus gastos, como luz auga ou mantemento”. Ademais lembra que fai máis dun ano a Conselleira de Vivenda, Ethel Vázquez, anunciou unha serie de actuacións de rehabilitación nos Muíños e a dia de hoxe non hai feito nada de nada.


CAMPAÑA DE APOIO AO SECTOR LÁCTEO A TRAVÉS DA PROMOCIÓN DA MARCA DO LEITE DE CALIDADE "GALEGO 100%" | FEGAMP\nCAMPAÑA DE APOIO AO SECTOR LÁCTEO A TRAVÉS DA PROMOCIÓN DA MARCA DO LEITE DE CALIDADE "GALEGO 100%"\nA Xunta de Galicia ten en marcha unha campaña de apoio ao sector lácteo a través da promoción do leite de calidade “Galega 100%”. Sen dúbida é este un selo recoñecido e recoñecible que está posto en marcha co impulso da Administración e cuxa propiedade e amparo se atopa en mans do sector produtor e transformador galego a través do LIGAL (Laboratorio Interprofesional Galego de Análise do Leite).\nCo obxectivo de sumar esforzos e evitar multiplicidade de mensaxes e marcas, a Consellería do Medio Rural e do Mar, deseñou unha ampliación da campaña adaptable a cada un dos concellos que desexe voluntariamente sumarse e apoiar o sector lácteo en xeral e aos nosos gandeiros en particular.\nXa está á disposición de todas as entidades locais, totalmente de balde, o deseño do material que se xunta no pdf, para que os concellos e deputacións procedan a producilo do xeito que mellor consideren, como medida de compromiso e apoio ao leite de calidade “Galega 100%”.\nPara tal fin, deben achegar o acordo de solicitude de uso e adhesión á campaña ao seguinte enderezo electrónico:\ngabinete.cmrm@xunta.es; ou crm.prensa@xunta.es\nPROPOSTAS DE EXTENSIÓN CAMPAÑA LEITE 9.89 MB


Publicado por Libraco el mayo 06, 2013\nEstamos en portas da II Guerra Mundial. En Berlín, o pai de Anna é escritor e xornalista de gran prestixio; pero a súa oposición ao movemento nazi poralle no punto de mira da persecución antisemita. Anna e a súa acomodada familia deben abandonar precipitadamente o seu domicilio días antes do triunfo electoral de Hitler. A súa primeira residencia será Suíza, pero os problemas económicos xorden e a familia opta por probar fortuna en París. Esta vez a adaptación dos mozos complícase polo descoñecemento do idioma. As dificultades económicas aumentan, o ambiente escolar é tenso ante a chegada de tantos estranxeiros e a familia cambia de país e tenta establecerse en Londres; ao principio os pais propoñen ir sós e cando a súa situación económica mellore volverán a París a buscar a Anna e ao seu irmán. Os nenos opóñense porque queren que a familia estea unida nos bos e nos malos momentos.\nJudith Kerr nace en Berlín no seo dunha familia xudea. En 1933 debe abandonar Alemaña fuxindo dos nazis. Instálase coa súa familia primeiramente en Suíza, para pasar logo a Francia, e, máis tarde, a Inglaterra. Finaliza alí os seus estudos de Arte, traballa como pintora, logo como deseñadora e guionista da BBC até comezar, bastante máis tarde, o seu labor de escritora. Este libro, "Cuando Hitler robó el conejo rosa", ten moito de autobiografía e nel aparecen moitos episodios reais, como a persecución dos xudeos e dos intelectuais e científicos, a confiscación de bens, a queima de libros... por non falar dos campos de concentración e exterminio que, afortunadamente, a escritora non tivo que sufrir en propia carne.\nJudith Ker, até agora, publicou cinco libros, ilustrados todos por ela mesma.\nmireia1B ha dicho que…\neste leemolo nos en 6º estaba mui chulo